Berlinul a acordat Ucrainei permisiunea de a folosi arme germane împotriva unor obiective militare din Rusia, după o opoziție inițială din partea cancelarului german Olaf Scholz, guvernul federal schimbându-și radical poziția după ce președintele american Joe Biden, și el un împotrivit incipient al acestei acțiuni, a autorizat Ucraina să atace cu arme americane ținte militare din Rusia pentru a proteja Harkovul.
Un purtător de cuvânt al guvernului german a declarat vineri că Berlinul va urma exemplul Statelor Unite, permițând Ucrainei să își folosească armele pentru a viza obiective militare legitime din interiorul Rusiei, a relatat Deutsche Welle.
Berlinul a fost reticent în a permite ca armele sale să fie folosite pentru a lovi ținte din Rusia, invocând temeri de escaladare a războiului. Acum, însă, Berlinul spune că Kievul poate lovi ținte militare legitime din interiorul Rusiei, în conformitate cu obligațiile internaționale. În același timp, Germania a promis Ucrainei un nou pachet de ajutor militar de 500 milioane de euro.
Washingtonul a invocat joi faptul că Moscova a intensificat foarte mult atacurile asupra regiunii Harkov de la baze de lansare din interiorul Rusiei ca justificare pentru ca Kievul să folosească armele americane pentru a lovi instalații “care atacă sau sunt pe cale să atace Ucraina”.
Președintele Joe Biden a autorizat discret Kievul să lanseze arme furnizate de Statele Unite asupra unor obiective militare din interiorul Rusiei care sprijină ofensiva împotriva orașului Harkov din nord-estul Ucrainei.
Decizia marchează o schimbare de politică din partea lui Biden, care a refuzat cu fermitate să permită Ucrainei să folosească armament american pentru lovituri în interiorul Rusiei. Ea vine în timp ce miniștrii de externe din cele 32 de state membre ale NATO sunt reuniți la Praga pentru o întrunire informală premergătoare summitului aliat de la Washington și pe a cărei agendă sprijinul aliat pentru Ucraina este un subiect de top.
Hotărârea de la Washington a fost salutată prudent de secretarul general NATO, Jens Stoltenberg, care s-a arătat convins că Ucraina va acționa ”în conformitate cu dreptul internaţional” în privința dreptului său la auto-apărare.
Stoltenberg a insistat luni că ţările occidentale trebuie să permită Ucrainei să folosească armele pe care i le oferă pentru ca Kievul să poată ataca teritoriul rus pentru a se apăra de agresiunea Moscovei, deoarece, în caz contrar, ţara invadată “are mâinile legate”. De asemenea, într-un interviu acordat publicației The Economist pe 24 mai, el a cerut aliaților NATO care furnizează arme Ucrainei să pună capăt interdicției de a le folosi pentru a lovi ținte militare din Rusia.
Țări precum Lituania, Marea Britanie Polonia, Cehia, Canada și Finlanda și-au dat acordul pentru ca Ucraina să folosească armele în acest sens. Aflat săptămâna aceasta într-o vizită de stat în Germania, președintele francez Emmanuel Macron a explicat poziția Parisului, precizând că Ucraina poate folosi armele livrate, dar pentru a neutraliza bazele militare ruse de unde este atacată.
Secretarul de stat american anunță că va fi aprobat un pachet de sprijin ”foarte solid” pentru Ucraina la summitul NATO din iulie
Robert Lupițu este redactor-șef, specialist în relații internaționale, jurnalist în afaceri europene și NATO. Robert este laureat al concursului ”Reporter și Blogger European” la categoria Editorial și co-autor al volumelor ”România transatlantică” și ”100 de pași pentru o cetățenie europeană activă”. Face parte din Global Shapers Community, o inițiativă World Economic Forum, și este Young Strategic Leader în cadrul inițiativelor The Aspen Institute. Din 2019, Robert este membru al programului #TT27 Leadership Academy organizat de European Political Strategy Center, think tank-ul Comisiei Europene.
You may like
Secretarul de stat american anunță că va fi aprobat un pachet de sprijin ”foarte solid” pentru Ucraina la summitul NATO din iulie
Summit Ucraina-Europa de Nord/ Zelenski semnează un acord bilateral de securitate cu Suedia. Alte două înțelegeri similare sunt așteptate
Klaus Iohannis: Integrarea noastră euroatlantică se datorează în bună măsură activității și succeselor operaționale ale rezerviștilor militari
Franța consideră că este ”legitimă apărare” utilizarea armelor sale de către Ucraina pentru a lovi teritoriul rus. Secretarul general al NATO, convins că acest lucru ”se va face în conformitate cu dreptul internaţional”
Șefii Apărării din SUA și China au discutat despre menținerea unor linii deschise de comunicare militară
Germania promite Ucrainei un nou pachet de ajutor militar de 500 milioane de euro
Published
52 seconds agoon
May 31, 2024By
Teodora IonSecretarul de stat american Antony Blinken a anunțat vineri că la summitul liderilor NATO care se va desfășura la Washington în luna iulie va fi aprobat un pachet de sprijin ”foarte solid” pentru Ucraina, anunță EFE, citat de Agerpres.
”Veţi vedea şi un pachet foarte solid pentru Ucraina şi acesta va fi şi un element al summitului”, a declarat Blinken în prezenţa secretarului general al NATO, Jens Stoltenberg, înainte de începerea sesiunii de lucru a reuniunii informale a miniştrilor de externe ai alianţei care se încheie vineri la Praga.
Pachetul respectiv ar urma să acorde organizației transatlantice un rol mai mare în coordonarea aprovizionării cu echipamente și instruire militară și ar urma să acopere, de asemenea, și problema finanțării.
Ambasadoarea SUA la NATO, Julianne Smith, a oferit câteva detalii de culise, spunând că există dezbateri ”dacă este sau nu necesar să se desemneze un reprezentant” care să ajute la gestionarea tuturor eforturilor depuse în Alianţă în relaţia cu Ucraina.
Conform declarațiilor secretarului general al NATO, Jens Stoltenberg, ar trebui înființat un fond de 100 de miliarde de euro pe cinci ani, care să sprijine militar Ucraina în fața invadatorilor ruși, iar alianța ar trebui să dispună de un rol direct în coordonarea furnizării de arme, muniție și echipamente.
La rândul său, Suedia a anunțat ”cel mai important” sprijin militar pentru Ucraina de până acum. Un pachet de peste 1 miliard de euro va include în special avioane radar de recunoaştere ASC890 și rachete de luptă Rb99.
Dincolo de aceste ajutoare, poate cea mai importantă veste pentru Kiev este faptul că SUA și Germania au ridicat restricțiile impuse Ucrainei de a folosi armele primite pentru a ținti teritoriul rus, alăturându-se astfel unor parteneri precum Franța sau Marea Britanie.
Franța consideră că este ”legitimă apărare” utilizarea armelor sale de către Ucraina pentru a lovi teritoriul rus. Secretarul general al NATO, convins că acest lucru ”se va face în conformitate cu dreptul internaţional”
Published
2 hours agoon
May 31, 2024By
Teodora IonMinistrul francez al Apărării Sebastian Lecornu a motivat vineri ca fiind justificată, în numele ”legitimei apărări”, posibila utilizare în atacuri asupra bazelor militare de pe teritoriul Rusiei a armelor furnizate Ucrainei, deoarece de acolo vin cele mai multe atacuri, informează EFE, citat de Agerpres.
În egală măsură, secretarul general al NATO, Jens Stoltenberg, și-a exprimat convingerea că atacurile ucrainene asupra teritoriului rus vor fi în conformitate cu dreptul internațional și responsabile, informează aceeași sursă.
”Ucraina are dreptul să riposteze”, a subliniat Lecornu într-un interviu acordat postului de radio France Info, în care a explicat că, de la începutul invaziei asupra Ucrainei, Rusia şi-a modificat strategia militară, de exemplu cu ofensive nu doar asupra frontului, ci şi pentru a distruge infrastructura, în special cea energetică, reamintind astfel de declarațiile președintelui francez Emmanuel Macron.
Întrebat dacă Franța va acorda permisiunea ca armele pe care le-a trimis Ucrainei să fie folosite pentru a ataca obiective de pe teritoriul rus, el a repetat că acestea sunt pentru apărarea țării invadate, așadar, susține ”din punct de vedere politic” această opțiune”.
”Cu toţii sperăm că aceasta se va face în conformitate cu dreptul internaţional şi într-un mod responsabil”, a declarat, la rândul său, secretarul general al NATO înaintea unei întâlniri informale a miniștrilor de externe aliați.
Oficialul NATO a fost întrebat dacă există temeri că Rusia ar putea recurge la represalii în acest context, mai ales dacă luăm în calcul recentele declarații ale Moscovei.
Rusia este cea care a escaladat situaţia prin invadarea unei alte ţări, a explicat Stoltenberg, completând că ”presupunerea că Ucraina nu ar trebui să răspundă nu este deloc rezonabilă, deoarece Ucraina trebuie să fie capabilă să-şi apere teritoriul, vizând de exemplu artileria, rachetele care sunt lansate împotriva lor din interiorul Rusiei”.
Aliații Ucrainei au început pe rând să ridice restricțiile de a folosi armamentul livrat Kievului pe teritoriul rus, cea mai importantă decizie în acest sens venind recent din SUA, principalul furnizor de ajutor al Ucrainei.
Ele au dat astfel curs apelului lansat recent de secretarul general al NATO, Jens Stoltenberg, care deplângea zilele trecute că această țară invadată de Moscova ”are mâinile legate” prin restricțiile impuse de parteneri în legătură cu armamentul furnizat.
Aerostar și Lockheed Martin au inaugurat în România primul centru de mentenanță HIMARS din Europa
Published
5 hours agoon
May 31, 2024Primul centru omologat de mentenanță pentru sistemele de rachete HIMARS din Europa a fost inaugurat joi, în România, unde companiile Aerostar Bacău și Lockheed Martin au deschis Centrul Național de Mentenanță pentru sistemul HIMARS.
Rezultat al colaborării dintre companiile Lockheed Martin și Aerostar SA, Centrul de la Bacău va asigura suportul tehnic pentru sistemele HIMARS achiziţionate de România de la Guvernul Statelor Unite ale Americii, a informat Ministerul Apărării Naționale într-un comunicat remis CaleaEuropeană.ro.
Situat în Bacău la compania Aerostar S.A., centrul de mentenanță HIMARS va contribui la crearea și menținerea locurilor de muncă în România și va oferi o disponibilitate sporită și costuri operaționale mai mici pentru Forțele Terestre ale României.
La ceremonie a participat și ministrul apărării naționale, Angel Tîlvăr, care a apreciat înființarea Centrului ca pe o realizare de excepție a colaborării dintre firma românească Aerostar S.A. și compania americană Lockheed Martin, prin care țara noastră își face intrarea în rețeaua globală a facilităților de mentenanță și suport logistic pentru unul dintre cele mai performante și avansate sisteme de artilerie la acest moment.
“Pe lângă avantajul strategic de a avea în România, în actualul context de securitate, o soluție securizată pentru întreținerea propriilor sisteme HIMARS, înființarea acestui centru creează oportunitatea ca țările din zonă ale căror armate sunt dotate cu astfel de sisteme să îşi trimită tehnica pentru mentenanţă sau reparații aici, la Bacău, unde vor beneficia de expertiza celor mai buni specialiști în domeniu din regiune”, a declarat Angel Tîlvăr.
Potrivit unui comunicat al companiei Lockheed Martin, acest nou centru consolidează relația existentă între compania globală de apărare și industrie aerospațială Lockheed Martin și Aerostar S.A., care colaborează deja în ce privește activități similare de mentenanță pentru flotele de elicoptere Black Hawk și de avioane F-16 ale României.
“La Lockheed Martin, suntem mândri de parteneriatul nostru strategic de lungă durată cu România, care oferă colaborări semnificative ce stimulează inovația și reziliența pentru a îmbunătăți baza industrială de apărare a României”, a declarat Ray Piselli, vicepreședintele Lockheed Martin pentru afaceri internaționale în cadrul ceremoniei de la Bacău.
Noul centru se bazează pe succesul unor acțiuni similare desfășurate deja de Aerostar și sprijină continuitatea mentenanței pentru echipamentele esențiale pentru apărare. România va beneficia de operațiuni de suport pentru flota HIMARS a forțelor terestre, iar acestea vor fi efectuate pentru România de către inginerii și tehnicienii de la Aerostar.
“Evenimentul de astăzi extinde și mai mult relația noastră strategică cu Lockheed Martin, un lider mondial în domeniul aerospațial și al apărării. Această relație sprijină Aerostar cu noi capabilități și cunoștințe tehnice și ne poziționează ferm în cadrul lanțului global de aprovizionare al Lockheed Martin, ceea ce ar putea deschide ușa către noi și interesante oportunități în viitor,” a declarat și Alexandru Filip, director general al Aerostar.
Sistemele HIMARS ale României oferă o capabilitate de descurajare credibilă în sprijinul apărării și securității naționale.
HIMARS este un sistem testat în luptă, care asigură o descurajare împotriva agresiunilor și crește semnificativ capabilitățile aliaților NATO și din întreaga lume. HIMARS este transportabil prin intermediul aeronavelor C-130 și a altor aeronave mai mari pentru o desfășurare rapidă și poate lansa rachete ATACMS, Precision Strike Missile (PrSM) și GMLRS, inclusiv varianta cu rază de acțiune extinsă – ER GMLRS.
În 2021, România a devenit primul utilizator european al HIMARS.
România a achiziționat, în baza Legii nr. 46/2018 pentru realizarea „Capabilității de sprijin cu foc indirect”, aferentă programului de înzestrare „Sistem Lansator Multiplu de Rachete cu bătaie mare”, trei sisteme HIMARS produse de compania Lockheed Martin. Primele două au fost primite în 2021 şi 2023, urmând ca cel de-al treilea să fie livrat anul acesta.
Concrete & Design Solutions
Comisia Europeană desemnează Temu drept platformă online foarte mare care trebuie să respecte normele UE privind serviciile digitale, protejând consumatorii
STEP: Comisia Europeană modifică Orientările privind ajutoarele de stat regionale pentru a permite acordarea de sprijin sporit pentru investiții în tehnologiile critice în regiunile europene mai puțin avantajate
Summit Ucraina-Europa de Nord/ Zelenski semnează un acord bilateral de securitate cu Suedia. Alte două înțelegeri similare sunt așteptate
În 2021, PIB-ul UE reprezenta 15,2% din PIB-ul mondial, clasându-se pe locul al treilea
Klaus Iohannis: Integrarea noastră euroatlantică se datorează în bună măsură activității și succeselor operaționale ale rezerviștilor militari
După SUA, Germania autorizează Ucraina să atace cu arme germane “ținte militare legitime” din Rusia, alăturându-se aliaților care dezleagă mâinile Kievului pentru a se apăra
Nicolae Ciucă, mesaj de Ziua Rezervistului Militar: Experiența rezerviștilor este o resursă neprețuită pentru formarea tinerelor generații de militari activi, care au nevoie de îndrumare
Sebastian Burduja propune un plan pentru transformarea Bucureștiului într-un hub cultural de talie europeană
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: “Mediul economic va fi mai dificil în 2013”
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de “o clică incompetentă de escroci foşti comunişti”
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Premierul Italiei, Mario Monti, a demisionat
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Ministrul Sănătății anunță crearea unui Grup de lucru interinstituțional pentru asigurarea accesului la medicamente esențiale
Spania recunoaște statul Palestina cu Ierusalimul de Est drept capitală, anunță premierul Pedro Sanchez. Norvegia și Irlanda calcă pe urmele Madridului, ignorând reacția furibundă a Israelului
Din estul Germaniei, Macron îi atenționează pe europeni: Ce fel de pace și securitate vor fi în Germania, Franța, Polonia și România dacă în Ucraina va prevala legea celui mai puternic?
Zelenski face apel la Biden și la Xi să sprijine prin prezența lor summit-ul mondial pentru pace din Elveția
Îmi doresc o Europă puternică, prosperă, care protejează, răspunzând așteptărilor tinerei generații, subliniază Ursula von der Leyen în dezbaterea Eurovision
Candidatul Socialiștilor Europeni la șefia CE, Nicolas Schmit: Ceea ce mă interesează pe mine cel mai mult este să îmbunătățesc condițiile de viață ale tuturor cetățenilor europeni
R. Moldova are ca obiective principale obiective asigurarea păcii pe termen lung în regiune şi salvarea vieţilor prietenilor şi vecinilor ucraineni, subliniază premierul Dorin Recean
România își propune să fie unul dintre cei mai importanți actori ai procesului de reconstrucție a Ucrainei, având resursele și hotărârea pentru a ajuta această țară să renască, a subliniază premierul Marcel Ciolacu
România și Turcia au înființat, la Ankara, Consiliul Cooperării Strategice la Nivel Înalt pentru a apropia cele două state “strategic, economic, militar, energetic și social”
Gaza: Procurorul-șef al Curții Penale Internaționale solicită mandate de arestare împotriva lui Netanyahu și a ministrului israelian al apărării pentru crime de război și crime împotriva umanității
Trending
- ROMÂNIA DIGITALĂ1 week ago
Google a lansat o campanie pentru a preveni dezinformarea online. În calitate de partener Google, CaleaEuropeană.ro se alătură inițiativei de educare a publicului
- ROMÂNIA1 week ago
BSDA 2024: În premieră, un avion de ultimă generație F-35 participă la cea mai mare expoziție de apărare din zona Mării Negre. Este considerat “cea mai avansată soluție de securitate pentru secolul al XXI-lea”
- SPECIAL3 days ago
VIDEO “Găsirea unui țap ispășitor”: Cum recunoaștem și combatem manipularea online (Campanie Google susținută de CaleaEuropeană.ro pentru protejarea integrității la alegerile din UE)
- NATO1 week ago
Nicolae Ciucă: Va trebui să trăim ani de zile cu o Rusie agresivă în proximitate. Trebuie să investim în apărare și să întărim democrația românească
- ROMÂNIA1 week ago
Nicolae Ciucă și generalul David Petraeus, ex-director CIA, au discutat de provocările de securitate regionale și globale